	Blwyddyn:
1 a 2 cymysg. 
	Maes Dysgu a Phrofiad:
Ieithoedd, Llythrennedd a Chyfathrebu. 
	Nod y wers:
· Adnabod llythrennau dwbl o fewn geiriau. 

	Gwybodaeth flaenorol:
· Adeiladu ar waith blaenorol wrth adnabod seiniau llythrennau dwbl o fewn geiriau. – Y dasg nawr yw adnabod llythrennau dwbl wrth edrych ar luniau o eiriau sy’n cynnwys llythyren ddwbl (heb weld y geiriau).  
	Geirfa allweddol:
Y llythrennau dwbl (dd, ll, th, ch, ff, rh). 
Ffocws iaith:
- Drilio sut mae ynganu’r llythrennau dwbl. 
- Adnabod llythrennau dwbl o fewn geiriau ar lafar.
- Cywiro gwallau’r disgyblion pan yn ynagu. 
	Gweithgareddau:
· Adalw gwybodaeth – Beth yw llythyren ddwbl? Sawl sain maent yn creu? Ydych chi’n cofio’r llythrennau dwbl? 
· Tasg cynhesu grŵp– bydd gofyn i’r disgyblion paru’r llythyren ddwbl ysgrifenedig gyda’r sain ar lafar.  
· Drilio – Ymarfer sut mae ynganu’r seiniau, gyda'r athrawes (fi) yn modelu sut i ynganu a gwirio bod pawb yn ynganu’n gywir. 
· Cyflwyno’r adnoddau a’r gêm –Beth sydd ar y dis? 
· Esbonio’r cyfarwyddiadau sydd angen dilyn. 1 – Rholio’r dis ac edrych pa lythyren ddwbl sydd angen chwilio am. 2 – Edrych ar y lluniau i’w weld a oes llun sy’n cynnwys y llythyren ddwbl yn y gair e.e.. os oes llun o 'llew' – mae’r gair llew yn cynnwys y llythyren ddwbl ll. 
· Seinio’r geiriau allan er mwyn torri’r seiniau lan. (Defnyddio’r dull braich i seinio’r geiriau) 
· Dull asesu ar gyfer dysgu – Ydy pawb yn cytuno? – gwirio dealltwriaeth. 

	Adnoddau 
· Dis (yn cynnwys llythyren dwbl ar bob ochr – dd. Ll, th, ff, rh, ch) 
· Lluniau o bethau sydd a llythyren dwbl yn y gair.
· Cerdiau sy’n dangos y llythrennau dwbl yn ysgrifenedig.
	
	






Gwerthusiad – Gwers ymarferol adnabod llythrennau dwbl o fewn geiriau.
Pam dewis? 
Dewisais y wers yma gan ei fod yn ddilyniant o’r wers flaenorol. 	Yn ystod y wers flaenorol, y nod oedd adnabod llythrennau dwbl o fewn geiriau ysgrifenedig a gwahaniaethu rhwng y llythrennau gwahanol – dd, ch, ll, rh, ff, th. Ond, roedd y disgyblion yn gweld hyn yn dasg syml gan eu bod yn gallu gweld y llythrennau yn y geiriau ysgrifenedig. Felly, er mwyn atgyfnerthu’r sgil o adnabod y llythrennau dwbl, dewisais wneud tasg lle oedd lluniau yn hytrach na geiriau. Roedd hyn yn fwy heriol gan fod rhaid meddwl beth oedd y llun, beth oedd y gair ac yna adnabod os oedd lythyren ddwbl/pa lythyren ddwbl. Er hyn, roedd yn ymarfer da er mwyn gwella’i dealltwriaeth o’r eirfa Cymraeg a dechrau adnabod y seiniau heb iddynt gael eu hysgrifennu.
Yn ogystal â hyn, dewisais y dull o ddrilio yn ystod y wers, gan fy mod wedi sylwi bod rhai disgyblion yn ynganu’r llythrennau yn anghywir, neu yn eu cymysgu e.e.. dweud caff, yn lle cath, neu chew yn lle llew. Felly, roedd defnyddio’r dull o ddrilio yn helpu’r plant i ynganu’n gywir a gwahaniaethu rhwng y llythrennau. Yn ogystal â hyn, mae drilio yn helpu gyda dysgu’r llythrennau ar y cof, ac oedd y defnydd o’r cardiau fflach hefyd yn helpu cysylltu sut oedd y sain yn edrych a sut i’w ynganu. Atgyfnerthir pwysigrwydd drilio i ddatblygu medrau llafar Cymraeg disgyblion gan Estyn (2024) wrth ddweud bod drilio a modelu’r iaith yn cynyddu hyder y disgyblion i’w ddefnyddio’n annibynnol. 
O ganlyniad i’r arsylwadau yma o’r wers flaenorol ac arsylwadau yn y dosbarth, dewisais y grŵp o ddisgyblion ar gyfer y sesiwn yma a fydd yn buddio o ymarfer y sgil o adnabod y llythrennau dwbl mewn ffordd ymarferol, yn hytrach nag mewn ffordd academaidd yn eu llyfrau’n annibynnol – fel gweddill y dosbarth. 
Beth aeth yn dda?
Credaf fod y wers wedi bod yn fuddiol i’r disgyblion gan nad oedd y plant yn meddwl eu bod yn dysgu’n uniongyrchol ond yn chwarae gêm. Yn ystod y wers, roedd y broses o ddrilio sut i ynganu’r llythrennau yn ffordd i asesu’r disgyblion, gan fy mod yn gallu gweld pwy oedd yn ynganu’n anghywir ac yna cywiro wrth fodelu ac esbonio lle i roi’r tafod a sut oedd y geg yn edrych. Credaf fy mod wedi modelu’n gywir, a chafodd effaith gadarn ar y plant e.e.. pan oedd y disgyblion yn cymysgu a dweud chaw, roeddwn i wedi modelu’r ffordd gywir o ddweud llaw ac yna oeddent yn gallu adnabod y llythyren yn syth. Gwelwyd hyn hefyd yn ddarn y fideo gyda’r ‘sudd’ a gwelwyd wyneb y disgybl yn goleuo wrth glywed y gair yn gywir, ac yna medru adnabod y llythyren ddwbl. 
Yn ogystal â hyn credaf fy mod wedi atgyfnerthu’r sgil o adnabod y llythrennau dwbl trwy dorri’r geiriau lan a defnyddio’r fraich er mwyn adnabod y seiniau o fewn y gair. Mae’r dechneg yma yn cael ei ddefnyddio yn ystod sesiynau tric a chlic, felly mae’r disgyblion yn gyfarwydd â’i ddefnyddio, felly credaf ei fod yn bwysig gweithredu yn y sefyllfa yma er mwyn hybu’r ddealltwriaeth. 
Hefyd yn ystod y sesiwn, cododd nifer o gyfleoedd dysgu ychwanegol. Un enghraifft o hyn oedd dysgu sut i ateb cwestiwn – ydw (unigol) ac ydyn (lluosog). Cododd y cyfle dysgu hwn yn naturiol wrth drafod yn y Gymraeg gyda’r disgyblion yn ateb ydyn i gwestiwn e.e.. ydych chi’n cytuno?, ond oedd un yn ateb ydw – felly roedd yn hyn gyfle i ddysgu’r disgyblion mai ydw yw’r ffordd unigol o ateb ond gan fod y cwestiwn yn gofyn ydych chi.., oedd angen ateb gyda’r ffordd luosog sef ydyn. Roedd bob disgybl wedi mwynhau’r dasg ac roedd hyn yn dangos trwy ymgysylltiad y disgyblion gyda’r dasg. Credaf fy mod wedi canmol yn addas (er hyn sylweddolaf wrth wylio’r fideo ‘nol fy mod yn dweud ‘arbennig’ yn aml, felly ers hyn rwyf wedi ymdrechu i amrywio’r eirfa rwy’n defnyddio wrth glodfori).
Beth sydd angen gwella? 
Tro nesaf byddaf yn mynd trwy bob llun yn unigol cyn cychwyn ar y dasg fel bod y disgyblion yn medru adnabod bob un, oherwydd gyda rhai o’r lluniau, nad oedd y plant yn medru adnabod beth oedd y gair e.e.. moddion – cred y plant mae calpol oedd y llun. Yn ogystal â hyn credaf fod angen ychwanegu diweddglo pwrpasol ar gyfer y sesiwn. Wrth ychwanegu diweddglo byddaf wedi gallu adolygu’r hyn caiff ei ddysgu a chyfnerthu’r ddealltwriaeth o lythrennau dwbl o fewn geirfa a sut mae ynganu. Hefyd credaf fod angen i mi ychwanegu diweddglo pwrpasol lle byddaf wedi gallu asesu beth oedd bob disgybl yn adnabod / beth sydd angen gweithio ar. Credaf hyn oherwydd gwelaf fod un disgybl yn cael trafferth gwahaniaethu rhwng ch a ll, ond os byddaf wedi ychwanegu diweddglo efallai caiff mwy o gamsyniadau ddod i’r clawr. Trwy asesu’r ddealltwriaeth hyn byddaf yn gwybod pa strategaethau sydd angen rhoi yn ei le er mwyn cefnogi’r disgyblion. 
Er oedd lefel y dasg yn addas ac yn herio’r mwyafrif, efallai oedd angen i mi ychwanegu tasg oedd hyn herio rhai disgyblion yn fwy. Un dasg gallaf wedi ychwanegu oedd cael rhai o’r disgyblion i ysgrifennu’r geiriau ar fyrddau gwyn bach. E.e.. os oeddent wedi rholio’r dis a glanio ar ‘dd’, bydd angen dewis llun oedd yn cynnwys y llythyren ddwbl ‘dd’ ac yna ysgrifennu’r gair ar eu byrddau gwyn bach. Bydd tasg fel hyn wedyn yn cyfuno’r elfen o adnabod y llythrennau dwbl ar lafar ac yna ysgrifennu’r hyn maent yn clywed.

Cyfeirnodau

Estyn (2024a). Darpariaeth i wella medrau Cymraeg ei disgyblion - Estyn. [online] Estyn. Available at: https://www.estyn.llyw.cymru/adnoddau-gwella/darpariaeth-i-wella-medrau-cymraeg-ei-disgyblion/.

